kardosdrur/scandi-wiki huggingface dataset:
Mannerupskatten

Mannerupskatten er et depotfund bestående af sølvgenstande fra ældre germansk jernalder (400-500 e.Kr.), som blev fundet nær landsbyen Mannerup syd for Osted på Sjælland i 2012.

Fundet består af omkring 3000 genstande, heriblandt romerske mønter, fingerringe, sølvbarrer og adskillige hundrede sølvgenstande, der er klippet i stykker. Der er også smykker fra Norden og et service fra Romerriget. Fundet havde en vægt på omkring 7000 g og var samlet i et lerkar. Det er den største samling sølv fundet i Danmark fra denne periode.

Fundet blev gjort af tre amatørarkæologer med metaldetektor. Roskilde Museum udførte en udgravning og fandt de mange genstande fordelt over et område på ca 1.700 meter2.

Der blev i alt fundet seks mønter: fire hele og to halve. De ældste er sandsynligvis slået under Constantius 2. (regerede 355-360). Omkring 1,5 kg af fundet bestod af sølvbarrer. De mange ituklippede genstande lod sig kun i ringe grad identificere.

Fundet blev udstillet på Lejre Museum.

Skatten kom på Slots- og Kulturstyrelsens liste over de 10 vigtigste arkæologiske fund fra 2012.

Referencer 

Arkæologiske fund fra Danmark
Depotfund
Oldsager fra skandinavisk jernalder
Lejre Kommune
Familien Addams (flertydig)

Familien Addams (engelsk The Addams Family) kan henvise til:

 Familien Addams – en gruppe fiktive personer skabt af Charles Addams

Tv 
 The Addams Family (tv-serie fra 1964) – amerikansk tv-serie fra 1964 med Familien Addams
Familien Addams (1992 tv-serie)

Film 
 Familien Addams (film fra 1991) – amerikansk film fra 1991 med Familien Addams
 Det bli'r i familien Addams – amerikansk film fra 1993 med Familien Addams
 Familien Addams (film fra 2019) – amerikansk film fra 2019 med Familien Addams
Eidselva

Eidselva eller Eidselven kan vise til flere elve i Norge:

 Eidselva (Nome) – en elv i Nome kommune i Vestfold og Telemark fylke.
 Eidselva (Ringerike) – en elv i Soknedalen i Ringerike kommune i Viken fylke.
 Eidselva (Fusa) – en elv i Fusa kommune i Vestland fylke.
 Eidselva (Eid) – en elv i Eid kommune i Vestland fylke.
Raphael Lemkin

Raphael Lemkin, oprindelig Rafał (født 24. juni 1900 i Bezwodene i Det Russiske Kejserrige, død 28. august 1959 i New York City i USA) var en advokat af polsk-jødisk herkomst, som er kendt for sit arbejde mod folkemord og skabte betegnelsen "genocide" i 1944.

I 1947 arbejdede han med en lovtekst for FN om straf for folkemord. Teksten blev vedtaget af FN's generalforsamling i 1948.

Kilder 

Advokater fra USA
Bianca

Bianca har flere betydninger:

 Bianca (måne), en af planeten Uranus' måner 
 Bianca 28, en danskbygget båd
Edele Kruchow

Clara Edele Bengta Kruchow (født Langberg 22. oktober 1915 på Frederiksberg, død 4. september 1989 i Søllerød) var en dansk rektor og politiker fra Det Radikale Venstre. Hun var medlem af Folketinget fra 1971 til 1977.

Baggrund 
Edele Kruchow var datter af grossist Hans Philip Edliot Langberg (1880-1927) og Kamma Hansen (1885-1956) og ældre søster til Harald Langberg og Gunnar Langberg. Efter farens død fortsatte moren med at drive sin virksomhed, hvilket betød, at familien levede under gode økonomiske forhold. Edele Kruchow tog studentereksamen fra Statens Kursus i 1936 og blev cand.mag. i historie, geografi og fransk fra Københavns Universitet i 1944. Hun blev ansat som timelærer, senere adjunkt på Holte Gymnasium (1947-1957) og Lyngby Statsskole (1957-1960). På den sidste var hun lektor fra 1958. Hun var derefter rektor ved Sortedam Gymnasium (1960-1979). Hun var også bestyrelsesmedlem i Historielærerforeningen (1949-1961) og Gymnasieskolernes Lærerforening (1953-1961) og var med til at udforme et forslag til et nyt skolesystem bestående af en syvårig grundskole og et femårigt gymnasium. Forslaget blev nedstemt af lærerforeningen, selvom den gruppe, der har lavet forslaget havde tæt kontakt til undervisningsminister Jørgen Jørgensen. Hun er forfatter til bogen Dansk Landbrugs Andelsbevægelse (1946) og var en af udgiverne af informationshæftet Danmark under 2. verdenskrig (1959). Hun var også medlem af Læseplansudvalget (1960-1961), som med skriftet Den blå betænkning bidrog til en ny udformning af undervisningen i landets skoler. I bogen Gymnasiastoprør? (1969) beskrev hun sine egne oplevelser af studenteroprøret fra 1968.

Politisk karriere 
Kruchow var engageret i især sociale og kvindespørgsmål. Hendes politiske engagement uden for skolens rammer begyndte i den humanitære hjælpeorganisation Mellemfolkeligt Samvirke. Hun blev derefter udnævnt som repræsentant for den danske FN-delegation i 1965 af Danske Kvinders Nationalråd (DKN), og efter hjemkomsten i 1967 blev hun formand for DKN, som dengang havde op mod en halv million medlemmer. Hun havde denne post indtil 1972. Hun var også medlem af Kvindekommissionen af 1965, som førte til oprettelsen af Ligestillingsrådet, samt UNESCOs danske nationalkommission, Dansk Flygtningehjælps forretningsudvalg og Danidas styrelse.

Kruchow var aktiv i Det Radikale Venstre og repræsenterede partiet i Søllerød byråd (1970-1986). Hun var folketingskandidat fra 1960, men blev først valgt i 1971. Hun var folketingsmedlem indtil 1977 og var også medlem af Europarådet (1975-1976), Europa-Parlamentet (1975-1977) og FN's generalforsamling (1974-1975).

Referencer 

Personer fra København
Folketingsmedlemmer fra Det Radikale Venstre
Kommunalbestyrelsesmedlemmer fra Det Radikale Venstre
Kvinderetsforkæmpere fra Danmark
Skoleledere fra Danmark
Alumni fra Københavns Universitet
Medlemmer af Europa-Parlamentet fra Danmark 1973-1979
MFA Žalgiris Vilnius

Moterų futbolo akademija „Žalgiris“ eller MFA "Žalgiris" er en litauisk kvindefodboldakademi fra Vilnius.

Titler 
 Pirma lyga:
 Vinderen: 2019

Historiske slutplaceringer

Klubfarver 
 Grøn og hvid.

Nuværende trup

Trænere 
  Karolis Jasaitis (20??-2022)

Noter

Eksterne kilder/henvisninger 
 MFA Žalgiris Facebook
 Facebook "Moterys už futbolą"
 lietuvosfutbolas.lt A lyga
 MFA Žalgiris Soccerway

Fodboldklubber i Litauen
Etableret i 2013
Kvindefodboldklubber i Litauen
Eric Cornell

Eric Allin Cornell (født 19. december 1961) er en amerikansk fysiker, der sammen med Carl E. Wieman syntetiserede det første Bose-Einstein-kondensat i 1995. Sammen modtog de nobelprisen i fysik i 2001 sammen med Wolfgang Ketterle.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Wolfgang Ketterle

Wolfgang Ketterle (født 21. oktober 1957) er en tysk fysiker og professor i fysik på Massachusetts Institute of Technology (MIT). Hans forskning har fokuseret på eksperimenter der fanger og køler atomer til temperaturer tæt på det absolutte nulpunkt, og han ledede en af de første grupper, der formåede at syntetisere Bose–Einstein-kondensat i 1995. Han modtog nobelprisen i fysik for denne bedrift samt for sine tidlige grundlæggende studier af kondensater. Han modtog den ene halvdel af prisen, mens Eric Allin Cornell og Carl Wieman modtog den anden halvdel.

Referencer

Eksterne henvisninger 

Fysikere fra Tyskland
Nobelprismodtagere i fysik
Nobelprismodtagere fra Tyskland
Ansatte ved Massachusetts Institute of Technology
Personer fra Heidelberg
Carl Wieman

Carl Edwin Wieman (født 16. marts 1951) er en amerikansk fysiker og underviser på Stanford University. Mens han arbejdede på University of Colorado Boulder syntetiserede han og Eric Allin Cornell det første sande Bose-Einstein-kondensat i 1995, og i 2001 modtog de den ene halvdel af nobelprisen i fysik, mens Wolfgang Ketterle modtog den anden halvdel for yderligere studier af fænomenet. Wieman er ansat som Professor of Physics and Professor in the Stanford Graduate School of Education samt DRC Professor på Stanford University School of Engineering.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Peter Grünberg

Peter Andreas Grünberg (født 18. maj 1939, død 7. april 2018) var en tysk fysiker, der modtog nobelprisen i fysik i 2007 sammen med Albert Fert for sin opdagelse af den kvantemekaniske kæmpemagnetoresistans, som har muliggjort meget større hukommelse på harddiske.

Referencer

Eksterne henvisninger 

Fysikere fra Tyskland
Nobelprismodtagere i fysik
Nobelprismodtagere fra Tyskland
Wolfprismodtagere i fysik
L'Île-Dorval

Dorval Island eller L'Île-Dorval er en by, og en ø i det sydvestlige Quebec, Canada, i Lake Saint-Louis ud for øen Montreal. Den ligger i kort afstand offshore fra byen Dorval og er forbundet med en sæsonbestemt færgeforbindelse.

Øen har spredte hytter, og øen havde kun 5 fastboende indbyggere ved folketællingen i Canada i 2011, hvilket gør den til den mindste kommune både i areal og befolkningstal. Ved folketællingen i 2001 var den officielle befolkning dalet til 0. Fordi det ikke kun er fastboende, men også ejendomsejere, der er berettigede til at stemme ved kommunale valg i Quebec, var der 50 registrerede vælgere i 2004.

Den 1. januar 2002, som en del af kommunalreformen for Montreal, fusionerede øen med byen Montreal for at blive en del af bydelen Dorval – L'Île-Dorval. Efter valg til nationforsamlingen i Quebec og folkeafstemning i 2004 blev øen igen sin egen jurisdiktion med virkning fra 1. januar 2006.

Kilder 

Øer i Québec
Byer i Québec
Øer i søer
Aagadeskatten

Aagadeskatten (Grenaaskatten eller Grenåfundet) er et depotfund af omkring 12.000 mønter fra middelalderen, som blev fundet i Aagade i Grenaa i 1910.

Skatten blev fundet, da man gravede et gasrør ned i østsiden af Aagade. Mønterne lå i en lerkrukke, og mange af dem blev fundet af lokale beboere. Dagen efter offentliggjorde politiet, at de var danefæ, og en række mønter blev indleveret. Man skønner, at omkring 1000 mønter forsvandt.

I alt er der 12.007 mønter, og størstedelen var slået i Jylland, mens kun to var slået i Lund og Roskilde. Skatten er sandsynligvis nedgravet 1225-1230.

Fundet er udstillet på Nationalmuseet i København.

Se også 
 Møntfund fra Danmark

Referencer 

Arkæologiske fund fra Danmark
Depotfund
Grenaa
Genstande i Nationalmuseet
Alchemist (restaurant)

Alchemist er en dansk restaurant beliggende på Refshaleøen i København. Den har siden februar 2020 haft to stjerner i Michelinguiden.

Historie 
Grundlægger og køkkenchef Rasmus Munk åbnede Alchemist 22. august 2015 på Århusgade, Østerbro, hvor der var plads til 15 spisende gæster; her havde restauranten til huse indtil 22. december 2017, hvor de lukkede ned for at forberede og indrette de nuværende lokaler. Erhvervsmanden Lars Seier Christensen var på det tidspunkt gået ind som hovedinvestor med 76 millioner kroner, og 90 procent af ejerskabet.

4. juli 2019 genåbnede Alchemist i en tidligere B & W-værftshal. Siden genåbningen har restauranten efter få minutter meldt udsolgt, hver gang de åbnede for bookinger, og næsten 10.000 personer har været på venteliste.

Restauranten har en 50-retters menu til 4.900 kr. pr. kuvert.

I oktober 2019 vandt Restaurant Alchemist prisen som "Årets Gennembrud" af Den danske Spiseguide. Samme måned blev den af White Guide kåret til Danmarks bedste restaurant foran Noma og Koks. 17. februar 2020 blev Alchemist tildelt to Michelin-stjerner.

Referencer

Eksterne henvisninger 
 Alchemists officielle websted
 

Danske restauranter med Michelin-stjerne
Alchemist
Danske virksomheder etableret i 2015
Refshaleøen
Alchemist

Alchemist kan henvise til:
 Alchemist (band) – australsk progressiv metal-band
 Alchemist (restaurant) – restaurant i København

Se også 
 Alkymi – ordet betyder alkymist på engelsk
Lynge-Eskilstrup

Lynge-Eskilstrup (Ses også stavet Lynge-Eskildstrup, uden bindestreg eller bare Eskildstrup) er en landsby i Sydvestsjælland. Lynge-Eskilstrup er beliggende ca. 500 meter vest for den nordlige ende af Tystrup Sø, ca. 4 kilometer sydvest for Lynge, 8 kilometer syd for Sorø og 15 kilometer øst for Slagelse. Byen ligger i Sorø Kommune og er en del af Lynge Sogn.

Geologisk ligger Lynge-Eskilstrup nede i den subglaciale tunneldal, den såkaldte Lyngedal, der rummer Tystrup-Bavelse søerne.

Gårde og huse i og omkring Lynge-Eskilstrup (ikke komplet liste) 
 Nygaard
 Sønderkildegaard
 Viensvold
 Lillevang
 Kongskilde Mølle
 Skovbo
 Nøddelund
 Lundehuset

Kilder / henvisninger 
 Arne Larsen: "Om beboere og huse i Lynge Eskildstrup i de sidste hundrede år", Årbog for Historisk Samfund for Sorø Amt, Bd. 94 (2007), S. 95-118

Om natur og geologi i Lynge-Eskilstrup
 S.A. Andersen: "Senglaciale Relikter i postglacial Tørv ved Lynge Eskildstrup", Meddelelser fra Dansk Geologisk Forening Bind 6, Hefte 3, Nr. 18, s. 1-5, 1923.
 S.A. Andersen: "Kvartærgeologiske Iagtagelser i Egnen Syd for Sorø", Meddelelser fra Dansk Geologisk Forening Bind 6, Hefte 4, nr. 22, s. 1-31, 1924. 
 Berlingske Tidende: "Den danske urskov ved Tystrup Sø", mandag d. 26. december 2005 af Elisabeth Lumby "Den danske urskov ved Tystrup Sø"

Byer i Sorø Kommune
Dagmar Mørk Jensen

Dagmar Mørk Jensen (født Andersen 14. maj 1924 i Thisted, død 12. november 2012) var en dansk politiker og debattør. Hun var folketingsmedlem for Det Radikale Venstre 1984-1988.

Dagmar Mørk Jensen voksede op i Thisted i Thy som datter af byggeentreprenør Valdemar Andersen og hans kone Laura. Hun tog realeksamen på Thisted Realskole og havde oprindeligt planer om, ligesom sin far, at blive ingeniør. Hun tog de forberedende prøver til Polyteknisk Læreanstalt (nu Danmarks Tekniske Universitet) i København, men ombestemte sig og tog i stedet en kontoruddannelse. Hun giftede sig i 1945 med smedelærling 1945 Villy Mørk Jensen (1920-1999), der under anden verdenskrig var aktiv i modstandsbevægelsen på Fyn og sad i et tysk fængsel i provinsen Brandenburg 1943-1945. De skader, som han blev påført, ledte til at Dagmar Mørk Jensen fra 1958 arbejdede på at få det tyske firma Bosch til at give en officiel undskyldning og erstatning for at have brugt Villy Jensen og tusinder af andre fanger som slavearbejdere i krigsårene. Efter 42 år lykkedes det, et år efter Villy Mørk Jensens død, i 2000 at få en undskyldning og 10 milliarder D-mark i erstatning til ca. 1 million slave- og tvangsarbejdere. Hendes mands sygdom tvang Dagmar Mørk Jensen til at arbejde på fuld tid på kontor på Sjørring Maskinfabrik for at give familien en indkomst, også efter at hendes datter Anni blev født. En af Villy Jensens medfanger i Tyskland var DDR's leder, Erich Honecker, som han forblev personlige venner med selv efter Berlinmurens fald i 1989.

Dagmar Mørk Jensens politiske karriere begyndte som medlem af byrådet i Thisted Kommune. Ved folketingsvalget 1984 blev Dagmar Mørk Jensen første stedfortræder for Asger Baunsbak-Jensen i Viborg Amtskreds Hun vikarierede for Baunsbak-Jensen da han blev syg, og da Baunsbak-Jensen nedlagde sit mandat den 15. marts 1985 på grund af sygdom blev Dagmar Mørk Jensen folketingsmedlem. Hun var et af de folketingsmedlemmer der repræsenterede Danmark på FN's generalforsamling i New York. Dagmar Mørk Jensen blev genvalgt til Folketinget i 1987 i Ringkøbing Amtskreds, men hun mistede sin plads i Folketinget ved valget i 1988. Året efter blev hun nomineret som kandidat ved valget til Europa-Parlamentet og blev placeret som nr. 2 på partiets liste. Hun blev dog ikke valgt. Hun stillede også op valget i 1994, nu som nr. 6 på listen, uden at blive valgt.

Sammen med sin mand skrev Jensen bogen En mur har to sider - Modstanden og politikeren, der skildrer Villy Jensens oplevelser i Nazi-Tyskland og DDR. Hun var også en produktiv læserbrevsforfatter og var medlem af bestyrelsen for Frihedsfonden og bestyrelsesformand for Folkecenteret for vedvarende energi.

Referencer 

Personer fra Thisted
Folketingsmedlemmer fra Det Radikale Venstre
Kommunalbestyrelsesmedlemmer fra Det Radikale Venstre
Super Cup 2019 (kvinder, håndbold)

Super Cup 2019 for kvinder,  er den 9. finale i Super Cup. Den fandt sted den 27. august 2019 i Næstved Arena i Næstved. Finalen var mellem Team Esbjerg og Nykøbing Falster Håndboldklub. Kampen blev sendt direkte på TV af TV2 Sport.

Kampen

Detaljer

Referencer 

Håndbold i 2019
Håndboldturneringer
Håndbold i Danmark
Tinglysningsafgift

Tinglysningsafgift er en statslig afgift, som afregnes overfor tinglysningsretten i forbindelse med at et dokument (fx et skøde eller et pantebrev) anmeldelse til tinglysning. 

Tinglysningsafgift på et pantebrev kr. 1640 tillagt 1,5% af hovedstolen. 

Tinglysningsafgift på et skøde beregnes forskelligt, afhængig af hvilken type sag der er tale om:

 Tinglysningsafgift ved køb af alm bolig eller sommerhus i fri handel: kr. 1660 tillagt 0,6% af købesummen.
 Tinglysningsafgift ved familiehandler (fx mellem forældre og barn): kr. 1660 tillagt 0,6% af den offentlige vurdering minus 15 %, hvis købesummen er mindre end dette beløb – ellers af købesummen.
 Tinglysningsafgift ved overdragelse ved skilsmisse: kr. 1660 (0,6% afgiften spares).
 Tinglysningsafgift af andre typer ejendomme, fx erhvervsejendomme: kr. 1660 + 0,6% af købesummen eller den offentlige vurdering, hvor den højeste af de to værdier skal anvendes.

Kilder/Eksterne henvisninger 
 Tinglysningsafgiftsloven

Afgifter
Skat i Danmark
Vuelta a Murcia 2020

Vuelta a Murcia 2020 er den 40. udgave af cykelløbet Vuelta a Murcia. Løbet er en del af UCI Europe Tour-kalenderen og bliver arrangeret i perioden 14. til 15. februar 2020.

Hold og ryttere

Danske ryttere
Tobias Kongstad kører for 
Rasmus Quaade kører for

Etaperne

1. etape

2. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Eksterne henvisninger
 

2020
UCI Europe Tour 2020
Palais des Sports de Beaulieu

Palais des Sports de Beaulieu er en indendørs multiarena i Nantes, Frankrig, med plads til 5,500 tilskuere til håndboldkampe. Arenaen er hjemmebane for håndboldholdende Nantes Atlantique Handball og HBC Nantes.

Referencer

Eksterne henvisninger 

 

Etableret i 1973
Idrætsanlæg i Frankrig
Multiarenaer
Nantes
Camille Depuiset

Camille Depuiset (født 19. oktober 1998, i Dijon, Frankrig) er en fransk håndboldspiller, som spiller i Metz Handball og Frankrigs kvindehåndboldlandshold.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Referencer

Eksterne henvisninger 
 

Håndboldspillere fra Frankrig
Håndboldspillere fra Bourg-de-Péage Drôme Handball
Laetitia Quist

Laetitia Quist (født 8. november 2001, i Baden-Baden, Tyskland) er en kvindelig tysk håndboldspiller, som spiller for TuS Metzingen og Tysklands U/19-kvindehåndboldlandshold.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Referencer

Eksterne henvisninger 
 

Håndboldspillere fra Tyskland
Håndboldspillere fra TuS Metzingen
Madita Kohorst

Madita Kohorst (født 14. oktober 1996, i Lohne, Tyskland) er en kvindelig tysk håndboldspiller, som spiller for TuS Metzingen og Tysklands kvindehåndboldlandshold.

Referencer

Eksterne henvisninger 

Håndboldspillere fra Tyskland
Håndboldspillere fra TuS Metzingen
Mons Meg

Mons Meg er en middelalderlig bombard, der hører til Royal Armouries' samling. Den er udlånt til Historic Scotland og står på Edinburgh Castle i Skotland. Løbet er 4,6 m langt med en diameter på 510 mm. Det gør den til en af verdens største kanoner målt på kaliber.

Mons Meg blev fremstillet i 1449 på ordre fra Filip den Gode, hertug af Burgund og blev sendt som gave til Jakob 2. af Skotland i 1454. Bombarden blev anvendt til belejringer til midten af 1500-tallet, hvorefter den kun blev affyret ved ceremonielle begivnheder. I 1680 brast løbet, hvorefter den var ubrugelig. Kanonen blev på Edinburgh Castle til 1754, hvor den sammen med en række andre våben blev flyttet til Tower of London. Sir Walter Scott og andre agiterede for, at den skulle flyttes tilbage. Det blev den i 1829. Mons Meg er restaureret, og den står nu udstillet på fæstningen i Edinburgh.

Referencer

Eksterne henvisninger 

 The official Edinburgh Castle website 
 Mons Meg at Edinburgh Castle 
 Photo of Mons Meg from RampantScotland.com

Artilleri
Byggeri

Byggeri er det at opføre bygninger, anlæg og forskellige konstruktioner. Byggebranchen udgør en væsentlig del af økonomien og meget nybyggeri opføres af bygge- og anlægsvirksomheder.

Historie 
I Nordeuropa var det oprindelige byggemateriale træ, som det fx ses i de danske ringborge fra vikingetiden, men tidligt begyndte man at bygge i bindingsværk, hvor et træskelet udfyldes med lerklining og senere murværk. Stenhuse var oprindeligt forbeholdt magthavere og elite, men fra engang i 1600-tallet blev murstenshuse almindelige i Danmark, hvis bykerner stadig præges af mange bygninger opført i røde og senere gule mursten og tagsten, som blev fremstillet på teglværker over hele landet.

Et stykke op i 1800-tallet brugtes stadig kalkmørtel som bindemiddel ved murstensbyggeri, men med udviklingen af Portland cement omkring 1820 i England, med dansk produktion fra omkring 1870, blev det muligt at bygge højere og dristigere pga cementens større styrke. I Frankrig udvikledes omkring 1865 teknikker til fremstilling af armeret beton, et byggemateriale som stadig nu halvandet århundrede senere er særdeles hyppigt anvendt ved alle større byggerier.

Ritualer 
Fra gammel tid er bevaret visse ritualer i forbindelse med byggeri:

Når et jord- eller anlægsarbejde påbegyndes, er det sædvane at markere dette ved en første spadestik-ceremoni, hvor betydningsfulde personer med tilknytning til projektet graver de første skovlfulde jord, ofte med en særlig kunstfærdigt udformet spade.

På et tidligt tidspunkt af en bygnings opførelse er det sædvane at lægge grundsten, dvs at lade en eller flere personer med tilknytning til byggeriet indmure hver sin mursten, mens de udtaler et ønske for bygningen. Sammen med stenene indmures en æske med mønter og oplysninger om byggeriet. Denne skik menes at stamme fra en oprindelig, noget mere barsk tradition med at indmure levende dyr eller mennesker i bygningens fundament, som et offer til guderne og for at sikre bygningens stabilitet.

Når opførelsen af en bygning nærmer sig sin afslutning, er det i mange lande skik at pynte bygningen med fx træer eller kranse af løv, og afholde rejsegilde, hvor bygherren beværter bygningsarbejderne, i Danmark oftest med øl og pølser. Skikken er oprindelig skandinavisk, men har senere spredt sig til især den angelsaksiske verden.

Bygningsarbejdere som føler sig dårligt behandlet af bygherren under byggeriet, kan straffe eller drille bygherren ved at udstyre bygningen med en død murer, sådan at bygningen i blæsevejr udsender generende lyde.

Eksempler på danske bygværker
Kritias

Kritias (græsk: Κριτίας), født omkring 460 f.Kr. i Athen, død 403 f.Kr., var en græsk statsmand og forfatter.

Kritias var leder af Oligarkerne (De 30 tyranner) under den Peloponnesiske Krig (430-400 f.Kr.). Oligarkerne ville have demokratiet i antikkens Athen afskaffet. Det endte med, at mange af dets ledere blev sendt i landflygtighed, og først vendte hjem på forlangende af Sparta, der havde overvundet Athen. Efter hjemvendelsen gjorde oligarkerne oprør, oprøret blev slået ned, og Kritias blev dræbt.

Referencer 
 
 
 

Personer fra antikkens Grækenland
Legnica

Legnica (; ; ) er en by i en den centrale del af Nedre Schlesien i det sydvestlige Polen. Legnica har  indbyggere og ligger ved floden Kaczawa, en biflod til floden Oder. 

Legnica var fra 1248 til 1675 residens for hertugerne af Legnica.

Referencer

Eksterne henvisninger 

 Byen Legnicas officielle hjemmeside

Byer i Polen
Clásica de Almería 2020

Clásica de Almería 2020 var den 33. udgave af cykelløbet Clásica de Almería. Løbet var en del af UCI ProSeries 2020 og blev arrangeret 16. februar 2020. Det blev vundet af tyske Pascal Ackermann fra  for andet år i træk.

Hold og ryttere

Danske ryttere
Mads Würtz Schmidt kørte for 
Christopher Juul-Jensen kørte for 
Tobias Kongstad kørte for 
Rasmus Quaade kørte for 
Mathias Larsen kørte for Kometa-Xstra Cycling Team

Resultater

Eksterne henvisninger 
 

2020
UCI ProSeries 2020